cyanic-selkie/wikianc huggingface dataset:
Τελεολογικό επιχείρημα
Το επιχείρημα «του θεϊκού ωρολογοποιού»
Το επιχείρημα του Πέιλι, το οποίο εντάσσεται στη Φυσική Θεολογία, επηρέασε αρκετά τη βρετανική επιστήμη. Η κυρίαρχη άποψη ήταν πως οι αλήθειες που ανακαλύπτονται από την επιστήμη, δεν θα μπορούσαν να έρθουν σε σύγκρουση με τις ηθικές αλήθειες της θρησκείας. Ο Κάρολος Δαρβίνος, αρχικά ως φοιτητής θεολογίας, θεωρούσε ως αρκετά ικανοποιητικό το επιχείρημα του Πέιλι, και μόνο αρκετά αργότερα, όταν σχημάτισε τη θεωρία της Εξέλιξης μέσω της φυσικής επιλογής, άρχισε να βλέπει πως η πολυπλοκότητα του κόσμου εξηγόταν με άλλους τρόπους.
Σύγχρονα Τελεολογικά Επιχειρήματα
Τα σύγχρονα τελεολογικά επιχειρήματα, τυπικά προσπαθούν να ακολουθήσουν πιο εξειδικευμένα επιχειρήματα για να ανιχνεύσουν επιχειρήματα σχεδιασμού στον κόσμο. Συνήθως περιέχουν τρία χαρακτηριστικά. Καταρχήν, ανιχνεύουν μια ιδιότητα P η οποία εξηγείται καλύτερα με τη θεωρία του σχεδιασμού παρά μιας τυχαίας διαδικασίας. Μετά, υποστηρίζουν ότι στη Φύση παρουσιάζεται η ιδιότητα P, και τέλος, καταλήγουν πως η θεωρία του σχεδιασμού είναι πιο πιθανό να είναι αληθής.
Ωστόσο, όλα τα σύγχρονα τελεολογικά επιχειρήματα, είναι τρωτά στην ίδια περίπου ένσταση: ότι η χρήση τους περιορίζεται στο πλαίσιο που έχουμε ισχυρό λόγο να πιστεύουμε πως υπάρχει ο ευφυής Δημιουργός, όμως επειδή το θέμα είναι η ύπαρξη ενός τέτοιου παράγοντα, αυτά τα επιχειρήματα δεν μπορούν να σταθούν από μόνα τους για να υποστηρίξουν την ύπαρξη του Θεού.
Πιθανολογικό επιχείρημα
O Ρίτσαρντ Σουινμπερν (Richard Swinburne) προσπάθησε να βελτιώσει το επιχείρημα του Τένναντ χρησιμοποιώντας Μπευζιανή στατιστική, λαμβάνοντας υπόψιν όχι μόνο την τάξη και λειτουργικότητα της φύσης, αλλά το πως η ανθρώπινη ευφυΐα μπορεί να κατανοήσει το φυσικό σύμπαν και να έχει αισθητικές, ηθικές και θρησκευτικές εμπειρίες. . Ο Σουϊνπερν παραδέχεται πως το επιχείρημα του δεν μπορεί να αποτελέσει λόγο από μόνο του, αλλά πρέπει να συνδυαστεί με κοσμολογικά επιχειρήματα αλλά και εμπειρίες από τη θρησκευτική πίστη.
Ο Τζορτζ Ντίκερ (Georges Dicker) ακολουθώντας τον Άλβιν Πλαντίγκα, παρουσίασε άλλο ένα πιθανολογικό επιχείρημα: Α: το σύμπαν παρουσιάζει εντυπωσιακή τελεολογική τάξη. Β. Κάθε αντικείμενο που παρουσιάζει τέτοιου είδους τάξη, είναι προϊόν του ευφυούς σχεδιασμού Γ Πιθανόν το σύμπαν να είναι αποτέλεσμα ενός τέτοιου ευφυούς σχεδιασμού, Δ. Άρα μάλλον ο Θεός υπάρχει και δημιούργησε τον κόσμο.
Η εγκυκλοπαίδεια Μπριττάνικα (Encyclopædia Britannica) σχολιάζει τέτοια επιχειρήματα.: «''Μπορεί να ειπωθεί πως κάθε μορφή που μπορεί να λάβει τελικά το σύμπαν, στατιστικά είναι αρκετά απίθανη, καθώς είναι η μια από έναν άπειρο αριθμό ενδεχομένων. Αλλά η μορφή που προέκυψε τελικά, δεν είναι πιο απίθανη από άλλες μορφές. Είναι μόνο το γεγονός πως οι άνθρωποι είναι μέρη του που την κάνει να φαίνεται τόσο ξεχωριστή που να απαιτεί διεξοδική εξήγηση»''.
Επιχείρημα fine tuning
Έχει υπολογισθεί ότι η ζωή στο σύμπαν θα ήταν αδύνατη, αν μερικές δεκάδες ιδιότητες και σταθερές του σύμπαντος ήτανε έστω ελάχιστα διαφορετικές. Για παράδειγμα, αν η δύναμη της έκρηξης του big bang ήτανε ελάχιστα διαφορετική, τότε είτε το σύμπαν θα διαστελλόταν χωρίς να γίνει κατορθωτό να σχηματιστούν άστρα, είτε θα (κατέρρεε). Ωστόσο, αν κάτι είχε μικρή πιθανότητα να εμφανιστεί, και πάλι εμφανίστηκε, δεν σημαίνει ότι υπήρχε εξωγενής παρέμβαση- και αυτό οδήγησε σε δύο διαφοροποιήσεις του επιχειρήματος fine-tuning.
O φιλόσοφος και ραββίνος George N. Schlesinger είπε πως είναι αναμενόμενο κάποιος να κερδίσει ένα λαχνό που κληρώνει ανάμεσα σε 1.000.000.000. Αν όμως αυτός ο κάποιος κερδίσει τρεις διαδοχικές φορές τη λοταρία όταν ο λαχνός κλήρωνε ανάμεσα σε 1.000, τότε κινεί υποψίες, παρόλο που οι πιθανότητες είναι ίδιες. Ο Schlesinger υποστηρίζει πως για να δημιουργηθεί ζωή, φανήκαμε τυχεροί σε μια σειρά από ιδιότητες του σύμπαντος. Υπάρχουν αρκετά αντεπιχειρήματα σε αυτή τη θεωρία, α) αν ήταν διαφορετικές οι ιδιότητες στη φύση, ίσως υπήρχε ζωή βασισμένη σε διαφορετικό στοιχείο από τον άνθρακα, β) αν ισχύει η θεωρία των πολλαπλών συμπάντων, είναι αναμενόμενο να εμφανιστεί ζωή, και γ) ο Keneth Himma ακολουθεί άλλη στρατηγική και ισχυρίζεται πως δεν έχουμε τα εμπειρικά δεδομένα για να υποθέσουμε πως υπάρχει ευφυής σχεδιασμός κατ' αναλογία.
Eυφυής σχεδιασμός
Υπερασπιστές του ευφυούς σχεδιασμού, ισχυρίζονται πως ο μεθοδολογικός νατουραλισμός πάνω στον οποίο είναι κτισμένη η επιστήμη, είναι θρησκευτικής φύσης. Τον αναφέρουν συχνά ως επιστημονικό υλισμό ή και ως μεθοδολογικό υλισμό και τον συνδυάζουν με τον μεταφυσικό νατουραλισμό. Αυτή η υπόθεση χρησιμοποιείται κατόπιν για να υπερασπιστούν την πρόταση τους πως η σύγχρονη επιστήμη είναι αθεϊστική, και τη συγκρίνουν με την προσέγγιση που προτιμούν, τη νατουραλιστική φιλοσοφία που αποδέχεται υπερφυσικές εξηγήσεις σε φυσικά φαινόμενα. Αυτό πάντως αγνοεί τη διάκριση μεταξύ επιστήμης και θρησκείας, η οποία θεμελιώθηκε στην Αρχαία Ελλάδα και σύμφωνα με αυτή, η επιστήμη δεν μπορεί να χρησιμοποιήσει υπερφυσικές εξηγήσεις..
Ο καθηγητής Βιοχημείας Μάικλ Μπέχε (Michael Behe) πρότεινε μια εξέλιξη του επιχειρήματος του ωρολογοποιού, το οποίο συνδράμει τη θεωρία του ευφυούς σχεδιασμού. Ο Μπέχε χρησιμοποιεί το παράδειγμα της ποντικοπαγίδας για να περιγράψει την πολυπλοκότητα που δεν μπορεί να μειωθεί (irreducible comlexity), όπου αν χάσει ένα από τα κομμάτια της, δεν μπορεί πλέον να λειτουργήσει ως ποντικοπαγίδα. O Μπέχε ισχυρίζεται πως κάτι τέτοιο ισχύει και για τον φυσικό κόσμο, και πως τα κομμάτια του, πρέπει να έχουν σχεδιαστεί. Αυτό το αρνητικό επιχείρημα κατά των σταδίων της θεωρίας της εξέλιξης, αγνοεί την πληθώρα τεκμηρίων που υποστηρίζουν ότι η εξέλιξη προχωράει μέσω της αλλαγής της λειτουργίας συστημάτων που ήδη υπάρχουν. Τα παραδείγματα που προτείνει ο Μπέχε έχουν δειχτεί πως έχουν απλούστερα ομόλογα τους. Τα επιχειρήματα του έχουν καταρριφθεί τόσο γενικά όσο και σε συγκεκριμένες περιπτώσεις από πολυάριθμα επιστημονικά άρθρα. Σε απάντηση, ο Μπέχε σχολίασε ειρωνικά: δεδομένου της απουσίας λεπτομέρειας στην εξήγηση τους, διαμαρτύρονται ότι οι εξηγήσεις μου δεν έχουνε αρκετές λεπτομέρειες ώστε να εξεταστούν εμπειρικά"
Κλασική
Η κριτική στο Τελεολογικό επιχείρημα, εμφανίστηκε από την αρχαιότητα, κυρίως τους Επικούρειους Από τη μία κριτίκαραν τις αποδείξεις περί ευφυούς σχεδιασμού που υπάρχουν στη φύση, από την άλλη επιτίθονταν στη λογική των Στωικών, οι οποίοι ήταν η κυρίως οπαδοί του Τελεολογικού επιχειρήματος. Κυρίως ασχολήθηκαν πως μια τυχαία μη καθοδηγούμενη αλλαγή, μπόρεσε να δημιουργήσει τόση τάξη. Ο Δημόκριτος είχε αναφέρει θα υπάρχουν αναρίθμητοι πλανήτες και μόνο σε ορισμένους θα υπάρχει τάξη όπως στον πλανήτη που ξέρουμε. Οι επικουρικοί εισηγήθηκαν πως επειδή ο αριθμός των ατόμων είναι μικρός, μετά από κάποια περίοδο, κάποιου είδους τάξη κάπου θα επικρατούσε.
Ντέιβιντ Χιουμ
μικρογραφία|Ο Ντέιβιντ Χιουμ παρουσίασε την κριτική του για το Τελεολογικό επιχείρημα στο έργο του Διάλογοι για τη φυσική θρησκεία (Dialogues Concerning Natural Religion) Ο Ντειβιντ Χιουμ, κριτικάροντας το Τελεολογικό επιχείρημα, επιμένει πως επαγωγικά συμπεράσματα δεν μπορούν να δικαιολογήσουν τη θεϊστική πίστη. Στο μνημειώδες έργο του «Διάλογοι για τη φυσική θρησκεία» (Dialogues Concerning Natural Religion), o Φίλωνας, παρουσιάζει τις απόψεις του Χιουμ. Ισχυρίζεται πως το επιχείρημα του ευφυούς σχεδιασμού είναι κτισμένο πάνω σε μια λανθασμένη αναλογία, καθώς σε αντίθεση με τα αντικείμενα που έφτιαξε ο άνθρωπος, δεν έχει παρατηρήσει ποτέ κανένας τον σχεδιασμό του Σύμπαντος, άρα δεν μπορούμε να ξέρουμε αν το σύμπαν είναι αποτέλεσμα του ευφυούς σχεδιασμού.
Επιπλέον, το μέγεθος του σύμπαντος κάνει την αναλογία ακόμη πιο προβληματική, καθώς στον πλανήτη μας μπορεί να επικρατεί τάξη, αλλά αλλού ίσως να υπάρχει χάος.
Λέει ο Φίλωνας: Ένα μικρό κομμάτι ενός τεράστιου συστήματος, και για ένα μικρό χρονικό διάστημα είναι ατελώς γνωστό σε μάς, και κυρήσσουμε αποφασιστικά πως ξέρουμε πως ξεκίνησαν όλα; Ο Φίλωνας επίσης προτείνει πως η τάξη στη φύση, μπορεί να είναι η απλά η φυσική έκβαση. Εάν η φύση συμπεριλαμβάνει την τάξη εντός της, η ανάγκη για ένα δημιουργό αρχιτέκτονα, απομακρύνεται. Αλλά, συνεχίζει ο Φίλωνας, ακόμη και αν πράγματι σχεδιάστηκε, δεν είναι λογικό να υποθέτουμε πως ο σχεδιαστής είναι πανάγαθος, πανταχού παρών ή και παντοδύναμος. Είναι αδύνατον να συμπεράνει κάποιος την τέλεια φύση του δημιουργού από τη φύση του δημιουργήματος. Επιπλέον, ο δημιουργός μπορεί να μην είναι τέλειος, γιατί ίσως το σύμπαν να είναι αρκετά καλό ως πρώτη σχεδιαστική απόπειρα. Τέλος, αναρωτιέται γιατί το Τελεολογικό επιχείρημα δεν καταλήγει στο ότι πολλές θεότητες συνεργάστηκαν για να κατασκευάσουν τον κόσμο.
Ο σύγχρονος φιλόσοφος της επιστήμης Γουένσλεϊ Σάλμον (Wesley C. Salmon) ανέπτυξε τις απόψεις του Χιουμ, υποστηρίζοντας πως όλα τα αντικείμενα στο σύμπαν τα οποία παρουσιάζουν τάξη, σχηματίστηκαν, σύμφωνα με τις γνώσεις μας από ύλη από ατελή όντα ή δυνάμεις. Επιπλέον, ισχυρίζεται, δεν υπάρχει ούτε μια περίπτωση όπου ένα άυλο, τέλειο, άπειρο ον δημιούργησε κάτι. Χρησιμοποιώντας την Μπεϊσιανη στατιστική ανάλυση, καταλήγει πως είναι εξαιρετικά απίθανο το σύμπαν να δημιουργήθηκε από ένα ον όπως το περιγράφουν οι θεϊστές.
Ιμμανουέλ Καντ
Ο Ιμμανουέλ Καντ ασχολήθηκε με το φυσικο-θεολογικό επιχείρημα στο έργο του Κριτική του Κριτική του καθαρού λόγου (Critique of Pure Reason).
Παρόλο που χαρακτήρησε το τελεολογικό επιχειρημα ως το αρχαιότερο, καθαρότερο και πιο κοντινό στην ανθρώπινη λογική, το απέρριψε. Αποδεχόμενος μερικώς την κριτική του Χιουμ, ο Καντ ισχυρίστηκε πως το τελεολογικό επιχείρημα προσπαθεί να αποδείξει πως η διαρρύθμιση της ύλης στο σύμπαν είναι ευφυής, και άρα δεν θα πρέπει να αναμένουμε ένα Υπέρτατο Ον, αλλά έναν αρχιτέκτονα.
Αδυναμία απόδειξης ύπαρξης Θεού
μικρογραφία|Ο Βολτέρος ισχυρίστηκε πως, στην καλύτερη των περιπτώσεων, το τελεολογικό επιχείρημα θα μπορούσε μόνο να σημαίνει την ύπαρξη ενός πολύ ισχυρού Θεού, όχι όμως πανάγαθου, παντοδύναμου και πάνσοφου. Ο Βολταίρος, στο Δοκίμιο Μεταφυσικής (Traité de métaphysique) παρατήρησε πως ακόμη και αν ένα επιχείρημα από τον σχεδιασμό θα μπορούσε να αποδείξει την ύπαρξη κάποιου πανίσχυρου σχεδιαστή, δεν θα μπορούσε να αποδείξει πως αυτός ο σχεδιαστής είναι ο Θεός.
Ο Σαίρεν Κίρκεγκωρ αμφισβήτησε την ύπαρξη του Θεού, απορρίπτοντας όλα τα λογικά επιχειρήματα για την ύπαρξη του Θεού (συμπεριλαμβανομένου του τελεολογικού επιχειρήματος) γιατί το επιχείρημα αυτό, συνοδεύεται άρρηκτα από αμφιβολίες. Πρότεινε επίσης πως το τελεολογικό επιχείρημα δεν λαμβάνει υπόψιν του μελλοντικά γεγονότα τα οποία μπορεί να θεσουν σε κίνδυνο την απόδειξη ύπαρξης του θεού: Το επιχείρημα δεν θα τελειωσει ποτέ για να αποδείξει την ύπαρξη του θεού.
Επιχείρημα της απιθανότητας
O Ρίτσαρντ Ντόκινς, γνωστός σκληρός κριτικός του θεϊσμού και του ευφυούς σχεδιασμού, σχολίασε το τελεολογικό επιχείρημα στο βιβλίο του «Η περί του Θεού Αυταπάτη». Ισχυρίζεται πως το επιχείρημα περί δημιουργού προερχόμενο από βιολογική ποικιλομορφία δεν μπορεί να εξηγήσει την ύπαρξη του θεού, γιατί τότε επάγει την ερώτηση: ποιος δημιούργησε τον δημιουργό; Επιπλέον, ο σχεδιαστής, πρέπει να είναι πιο πολύπλοκος και ακατανόητος, από οτιδήποτε σχεδίασε ο ίδιος. Πιστεύει πως η πιθανότητα να υπάρχει ζωή σε άλλο πλανήτη όμοιο της Γης είναι αρκετά μικρές, αλλά η εμφάνιση της ζωής είναι ένα γεγονός που παρουσιάστηκε μια φορά, τα γεγονότα που παρουσιάζονται μια φορά μόνο, μπορούν να είναι σπάνια, αλλά από τη στιγμή που εμφανίστηκε η ζωή στη Γη, η φυσική επιλογή από μόνη της (και όχι η τύχη) οδήγησε στην ποικιλομορφία των διαφόρων οργανισμών.
Ένα αδύναμο επιχείρημα
Ο Τζορτζ Σμιθ στο βιβλίο του Αθεϊσμός, η Υπόθεση κατά του Θεού, εξηγεί τι θεωρεί λανθασμένο στο τελεολογικό επιχείρημα: «Τώρα υποθέστε πως η φύση η ίδια είναι προϊόν σχεδιασμού. Πως μπορούμε να το αποδείξουμε αυτό; Η φύση αποτελεί τη βάση σύγκρισης με την οποία διακρίνουμε τα αντικείμενα σε φυσικά και σχεδιασμένα αντικείμενα. Μπορούμε να συμπεράνουμε την παρουσία σχεδιασμού μόνο όταν τα χαρακτηριστικά ενός αντικειμένου, διαφέρουν από τα φυσικά χαρακτηριστικά. Άρα, ο ισχυρισμός πως η φύση ως σύνολο σχεδιάστηκε, καταστρέφει τη βάση με την οποία διαχωρίζουμε τα αντικείμενα από τεχνητά σε φυσικά». ""
Η αντίληψη του σκοπού στη βιολογία.
Ο φιλόσοφος της βιολογίας Μάικλ Ρους (Michael Ruse) έχει υποστηρίξει πως ο Κάρολος Δαρβίνος σκεφτόταν πως η δομή των οργανισμών υπηρετούσε ένα σκοπό.. Το ονομάζει ως «Μεταφορά του Σχεδιασμού...οι οργανισμοί φαίνεται να έχουν σχεδιαστεί και χάρη στον Κάρολο Δαρβίνο και τη θεωρία της φυσικής επιλογής, ξέρουμε γιατί συμβαίνει αυτό.» Ο Ρόμπερτ Φολεϊ (Robert Foley) αναφέρεται στην ψευδαίσθηση του σκοπού, του σχεδιασμού και της προόδου. Προσθέτει πως δεν υπάρχει σκοπός με αιτιολογική έννοια στην εξέλιξη, απλά η πρόοδος της επιλογής και η προσαρμοστικότητα, δίνουν την ψευδαίσθηση του σκοπού μέσω της αλλαγής της λειτουργικότητας.
Ο Ρίτσαρντ Ντόκινς στο βιβλίο του ο τυφλός ωρολογοποιός, υποστηρίζει πως η φυσική επιλογή είναι αρκετή για να εξηγήσει τη βιολογική ποικιλομορφία και πολυπλοκότητα των οργανισμών, χωρίς να υπάρχει λόγος για θεϊκή παρέμβαση.
Σημειώσεις
<references group="Σημ" />
Βιβλιογραφία
Κατηγορία:Φιλοσοφία της θρησκείας Κατηγορία:Θεϊστικά επιχειρήματα
Ανδρέας Σοφοκλέους
Ο Ανδρέας Σοφοκλέους είναι Κύπριος δικηγόρος και αθλητικός παράγοντας.
Βιογραφικά στοιχεία
Γεννήθηκε στο Πελένδρι της Κύπρου το 1967. Είναι ιδρυτής και διευθύνων εταίρος της δικηγορικής εταιρείας Andreas Sofocleous & Со. Αποφοίτησε από το Patrice Lumuba People's Friendship Univeгsity of Moscow το 1993 και εντάχθηκε στον Παγκύπριο Δικηγορικό Σύλλογο το 1994.
Αποτελεί ενεργό μέλος της κυπριακής κοινωνίας. Είναι ιδρυτής και πρόεδρος του ιδρύματος "ΚΕΠΑΚΥ" και πρόεδρος της ΑΕΛ.
Εξωτερικοί σύνδεσμοι
Κατηγορία:Κύπριοι δικηγόροι Κατηγορία:Κύπριοι πρόεδροι αθλητικών συλλόγων Κατηγορία:Πρόεδροι ποδοσφαιρικών ομάδων της Κύπρου Κατηγορία:ΑΕΛ Λεμεσού (ποδόσφαιρο) Κατηγορία:Πρόεδροι ΑΕΛ Λεμεσού
Βούλις
μικρογραφία|Ακρόπολη Βούλιδας Η Βούλις ή Βούλιδα ήταν παραθαλάσσια πόλη της αρχαίας Φωκίδας στον  όρμο της Ζάλτσας, του αρχαίου μυχού στα βόρεια παράλια του Κορινθιακού  κόλπου,χτισμένη πάνω σ΄ένα απόκρημνο βράχο περίπου 1500 μέτρα από την ακρογιαλιά. Σήμερα η περιοχή αυτή ανήκει στον Νομό Βοιωτίας και συγκεκριμένα στο Δ.δ. Αγίας Άννας του ΔήμουΛεβαδέων
Ιστορικά στοιχεία
μικρογραφία|Ακρόπολη Βούλιδας Τα μόνα ιστορικά στοιχεία για την Βούλιδα είναι αυτά που αναφέρει ο αρχαίος περιηγητής Παυσανίας όταν την επισκέφτηκε με καράβι από την Αντίκυρα, ότι στα σύνορα της Φωκίδας με την Βοιωτία υπήρχε η πόλης Βούλιδα που πήρε το όνομα της από τον αρχηγό της αποικίας Βούλωνα. Οι δωρικής καταγωγής κάτοικοι της Βούλιδας δεν ανήκαν ούτε στο κοινό των Βοιωτών αλλά ούτε και στο κοινό των Φωκαέων, αναγκάστηκαν όμως από τον Φιλόμηλο όταν άρχισε ο τρίτος ιερός πόλεμος να συμμετάσχουν στο κοινό των Φωκέων και να πολεμήσουν κατά των Θηβαίων. Η πόλις δεν είχε αξιόλογες κατασκευές, οι κάτοικοι της ήσαν οι περισσότεροι ψαράδες οστράκων πορφύρας και βγάζουν από αυτά την βαφή πορφύρα, υπήρχαν δύο ξύλινα αγάλματα της θεάς Άρτεμης και του Διόνυσου και τιμούσαν τον Θεό Μέγιστο.
Στην περιοχή δεν έχουν γίνει ανασκαφές και δεν είναι γνωστό πότε οι κάτοικοί της την εγκατέλειψαν.
Εικόνες
<Center>
Κοινή γνώση
Η έννοια εισήχθηκε από τον David Kellogg Lewis στην μελέτη Σύμβαση (1969). Για πρώτη φορά εκφράστηκε σε μαθηματικούς όρους με τη θεωρία συνόλων από τον Robert Aumann (1976). Οι επιστήμονες των υπολογιστών ενδιαφέρθηκαν για το θέμα της επιστημικής λογικής γενικότερα - και της κοινής λογικής ειδικότερα στη δεκαετία του '80. Υπάρχουν πολυάριθμα παζλ που βασίζονται σε αυτή την έννοια και έχουν ερευνηθεί εκτενώς από μαθηματικούς όπως ο John Conway. Ο φιλόσοφος Stephen Schiffer, στο βιβλίο του Νόημα, ανέπτυξε ανεξάρτητα μια παρόμοια έννοια.
Το ερώτημα
Η έννοια της κοινής γνώσης συχνά εισάγεται με κάποια παραλλαγή του εξής παζλ:
Σε ένα νησί ζουν κ άνθρωποι που έχουν γαλάζια μάτια και οι υπόλοιποι κάτοικοι έχουν πράσινα μάτια. Αρχικά, κανένας στο νησί δεν γνωρίζει το χρώμα των ματιών του. Δια νόμου επιβάλλεται, αν κάποιος ανακαλύψει το χρώμα των ματιών του, να εγκαταλείψει το νησί τα ξημερώματα της επόμενης ημέρας. Στο νησί κάθε άνθρωπος γνωρίζει το χρώμα των ματιών όλων των άλλων ανθρώπων, δεν υπάρχουν ανακλαστικές επιφάνειες, όπως καθρέπτες, και δεν επιτρέπεται καμιά κουβέντα για το χρώμα των ματιών.
Κάποια στιγμή, ένας επισκέπτης έρχεται στο νησί συγκεντρώνει όλους τους κατοίκους του και κάνει την ακόλουθη δημόσια δήλωση: "Τουλάχιστον ένας από σας έχει γαλάζια μάτια". Ο επισκέπτης λέει την αλήθεια και όλοι το γνωρίζουν αυτό και όλοι γνωρίζουν ότι όλοι το γνωρίζουν, και ούτω καθ' εξής: άρα είναι κοινή γνώση ότι τουλάχιστον ένας κάτοικος έχει γαλάζια μάτια.
Με δεδομένο ότι όλοι οι κάτοικοι του νησιού είναι απόλυτα λογικοί και αυτό είναι κοινή γνώση, τι θα συμβεί;
Η απάντηση
Η απάντηση είναι ότι το ξημέρωμα ακριβώς κ ημέρες μετά την ανακοίνωση, όλοι οι γαλαζομάτηδες θα φύγουν από το νησί.
Η λύση επιβεβαιώνεται με τη μέθοδο της επαγωγής. Αν κ=1 (δηλαδή υπάρχει ακριβώς ένας γαλαζομάτης), αυτός θα το αναγνωρίσει αμέσως, επειδή παρατηρώντας όλους τους άλλους κατοίκους του νησιού θα δει ότι έχουν όλοι πράσινα μάτια, και θα φύγει το ξημέρωμα της επόμενης ημέρας. Αν κ=2, κανένας δεν θα φύγει με το πρώτο ξημέρωμα. Οι δυο γαλαζομάτηδες, βλέποντας μόνον ένα άλλο άτομο με γαλάζια μάτια, και επειδή κανένας δεν έφυγε την πρώτη ημέρα (άρα κ>1), θα φύγουν τη δεύτερη ημέρα. Συνεχίζοντας έτσι, μπορεί να αποδειχθεί ότι κανένας δεν θα φύγει τις πρώτες κ-1 ημέρες αν και μόνον εάν υπάρχουν τουλάχιστον κ γαλαζομάτηδες. Εκείμοι που έχουν γαλάζια μάτια, βλέποντας κ-1 γαλαζομάτηδες μεταξύ των άλλων κατοίκων και γνωρίζοντας ότι πρέπει να είναι τουλάχιστον κ, θα καταλάβουν ότι οι ίδιοι πρέπει να έχουν γαλάζια μάτια και να φύγουν.
Το ενδιαφέρον με αυτό το σενάριο είναι ότι για κ>1, ο επισκέπτης λέει στους κατοίκους κάτι που ήδη γνωρίζουν: ότι υπάρχουν γαλαζομάτηδες μεταξύ τους. Ωστόσο, πριν να γίνει η ανακοίνωση, αυτό το γεγονός δεν είναι κοινή γνώση.
Για κ=2, είναι απλώς γνώση "πρώτου βαθμού". Κάθε γαλαζομάτης γνωρίζει ότι υπάρχει κάποιος με γαλάζια μάτια, αλλά κάθε γαλαζομάτης δεν γνωρίζει ότι ο άλλος γαλαζομάτης έχει την ίδια γνώση.
Για κ=3, είναι γνώση "δεύτερου βαθμού". Μετά δυο ημέρες, κάθε γαλαζομάτης γνωρίζει ότι ένας δεύτερος γαλαζομάτης γνωρίζει ότι ένα τρίτο άτομο έχει γαλάζια μάτια, αλλά κανένας δεν γνωρίζει ότι υπάρχει ένας τρίτος γαλαζομάτης με αυτή τη γνώση, μέχρι την τρίτη ημέρα.
Γενικά, για κ>1, είναι γνώση "(κ-1) βαθμού". Μετά από κ-1 ημέρες, κάθε γαλαζομάτης γνωρίζει ότι ένας δεύτερος γαλαζομάτης γνωρίζει ότι ένας τρίτος γαλαζομάτης γνωρίζει ότι ... (επαναλάβετε για συνολικά κ-1 επίπεδα) το κ-οστό άτομο έχει γαλάζια μάτια, αλλά κανείς δεν γνωρίζει ότι υπάρχει ένα κ-οστό άτομο με αυτή τη γνώση, μέχρι την κ-οστή ημέρα. Η έννοια της κοινής γνώσης έχει ένα απτό αποτέλεσμα. Η γνώση ότι όλοι γνωρίζουν κάνει τη διαφορά. Όταν η δημόσια ανακοίνωση του επισκέπτη (ένα γεγονός ήδη γνωστό σε όλους) γίνεται κοινή γνώση, οι γαλαζομάτηδες του νησιού μπορούν να συνάγουν την κατάστασή τους και να φύγουν.
Εξωτερικοί σύνδεσμοι
Κατηγορία:Έννοιες στη λογική Κατηγορία:Θεωρία παιγνίων Κατηγορία:Γνώση
Σπύρος-Ευάγγελος Αρμένης
Ο Σπύρος Ευάγγελος Αρμένης (1979) είναι Έλληνας δημιουργός κόμικς.
Γεννήθηκε στην Αθήνα το 1979. Σπούδασε Γαλλική Φιλολογία και Φιλοσοφία στο Paris IV στη Σορβόννη. Είναι επίσης πτυχιούχος πιάνου και International Trade Assistant στο eBay αλλά και σε άλλα sites δημοπρασιών και online stores της Αμερικής. Ως δημιουργός κόμικς και σεναριογράφος εκδίδει από το 1997 το φανζίν Αντιστασιαστές, ενώ έχει συνεργαστεί με μηνιαία περιοδικά όπως το «Μονοπάτι για τις Πολεμικές Τέχνες» και το Penthouse. Συμμετείχε στις εκθέσεις Ελλήνων εικονογράφων και δημιουργών κόμικς «Εν Αιθρία» ως δημιουργός και βοηθός επιμελητή. Είναι σεναριογράφος και συνδημιουργός του comic album «Καμίτζου» των εκδόσεων Αλκιμαχον.
Επίσης, είναι consulting editor της διαδικτυακής πύλης Comicdom, στην οποία τα τελευταία 2 χρόνια ανεβάζει τα κόμικς στριπ The Forest και ΝΤΙ.ΠΙ.ΝΤΙ.ΘΙ. Τέλος, συνεργάζεται με την εκδοτική εταιρία Anubis ως αρθρογράφος σε διάφορες εκδόσεις της.
Εξωτερικοί σύνδεσμοι
Κατηγορία:Έλληνες δημιουργοί κόμικς
Τοποθεσίες της σειράς Χάρι Πότερ
Στη σειρά βιβλίων Χάρι Πότερ της Τζ. Κ. Ρόουλινγκ, υπάρχουν διάφορες τοποθεσίες. Υπάρχουν περιοχές όπου οι διάφοροι μάγοι παρακολουθούν κουίντιτς, κάνουν τα ψώνια τους, δουλεύουν ή πάνε σχολείο.
Σχολή Μαγείας και Ξορκιών «Χόγκουαρτς»
Στη σειρά βιβλίων Χάρι Πότερ της Τζ. Κ. Ρόουλινγκ, η Σχολή Μαγείας και Ξορκιών «Χόγκουαρτς» είναι ένα σχολείο για νεαρούς μάγους και μάγισσες μεταξύ των ηλικιών 11 και 18, που ζουν στο Ηνωμένο Βασίλειο και στην Ιρλανδία. Τα έξι από τα εφτά βιβλία της σειράς διαδραματίζονται κατά κύριο λόγο μέσα στο σχολείο, με το κάθε βιβλίο να διαρκεί όσο μια σχολική χρονιά. Στο έβδομο βιβλίο Ο Χάρι Πότερ και οι Κλήροι του Θανάτου, η ιστορία διαδραματίζεται κατά το μεγαλύτερο μέρος της έξω από το Χόγκουαρτς, καθώς οι κύριοι χαρακτήρες της σειράς Χάρι Πότερ, Ρον Ουέσλι και Ερμιόνη Γκρέιντζερ δεν επιστρέφουν σε αυτό για την τελευταία τους χρονιά. Το τέλος της ιστορίας, και κατ’ επέκταση της σειράς, όμως, διαδραματίζεται στο Χόγκουαρτς.
Το Χόγκουαρτς φαίνεται ότι είναι το μοναδικό σχολείο του είδους του στα Βρετανικά Νησιά και βρίσκεται στη Σκωτία. Γύρω από το σχολείο είναι τοποθετημένα διάφορα ξόρκια που καθιστούν αδύνατη την τοποθέτηση του σε χάρτη και την ανεύρεσή του από τους μαγκλ (μη μάγους) - όταν το πλησιάσουν το μόνο που βλέπουν είναι ερείπια και προειδοποιητικές πινακίδες κατάρρευσης. Η φοίτηση στο Χόγκουαρτς δεν είναι υποχρεωτική, αφού όπως φαίνεται στο έβδομο βιβλίο, μερικοί μαθητές λαμβάνουν ιδιωτική εκπαίδευση στο σπίτι.
Ο διευθυντής ή η διευθύντρια, μαζί με τον υποδιευθυντή ή την υποδιευθύντρια, είναι υπεύθυνοι για τη διοίκηση και τη λειτουργία του σχολείου. Αυτοί με τη σειρά τους είναι υπόλογοι στο Διοικητικό Συμβούλιο, το οποίο αποτελείται από 12 μέλη.
Κοιτώνες
Οι μαθητές στο Χόγκουαρτς χωρίζονται σε 4 κοιτώνες, ο καθένας από τον οποίο είναι ονομασμένος από τον μάγο ο οποίος τον ίδρυσε. Οι κοιτώνες αυτοί είναι:
Ο καθένας από τους κοιτώνες έχει έναν υπεύθυνο καθηγητή, ο οποίος είναι υπεύθυνος για τη σωστή λειτουργία και πειθαρχεία του κοιτώνα. Στα πρώτα έξι βιβλία της σειράς οι υπεύθυνοι καθηγητές είναι η Μινέρβα ΜακΓκόναγκαλ για τον Γκρίφιντορ, η Πομόνα Σπράουτ για τον Χάφλπαφλ, ο Φίλιους Φλίτγουικ για τον Ράβενκλοου και ο Σέβερους Σνέιπ για τον Σλίθεριν. Αργότερα, στο έβδομο βιβλίο, ο Σνέιπ αντικαθίσταται από τον Οράτιο Σλάγκχορν, αφού ο ίδιος διορίζεται διευθυντής.
Γκρίφιντορ
Στον κοιτώνα Γκρίφιντορ κατατάσσονται οι γενναιότεροι και πιο τολμηροί μαθητές. Το σύμβολο του κοιτώνα είναι το λιοντάρι και τα χρώματά του το κόκκινο και το χρυσό. Το φάντασμα του κοιτώνα είναι ο Σχεδόν Ακέφαλος Νικ. Σύμφωνα με τη Ρόουλινγκ το Γκρίφιντορ αντιπροσωπεύει το στοιχείο της φωτιάς. Ο ιδρυτής του κοιτώνα είναι ο Γκόντρικ Γκρίφιντορ.
Ο κοιτώνας βρίσκεται σε έναν από τους ψηλότερους πύργους του κάστρου. Η είσοδος του βρίσκεται στον έβδομο όροφο και φυλάγεται από το πορτρέτο της Χοντρής Κυρίας. Αυτή επιτρέπει την είσοδο μόνο σε άτομα που γνωρίζουν το μυστικό σύνθημα, το οποίο αλλάζεται τακτικά από τους επιμελητές του κοιτώνα.
Ο υπεύθυνος καθηγητής του κοιτώνα είναι η Μινέρβα ΜακΓκόναγκαλ.
Από το Γκρίφιντορ έχουν περάσει επίσης οι:
Χάφλπαφ
32px|left
Στον κοιτώνα Χάφλπαφλ κατατάσσονται οι μαθητές που εργάζονται σκληρά και χαρακτηρίζονται από αφοσίωση, τιμιότητα και ειλικρίνεια. Το σύμβολο του κοιτώνα είναι ο ασβός και τα χρώματά του το κίτρινο και το μαύρο. Το φάντασμα του κοιτώνα είναι ο Χοντρός Καλόγερος. Σύμφωνα με τη Ρόουλινγκ το Χάφλπαφλ αντιπροσωπεύει το στοιχείο της γης. Ο ιδρυτής του κοιτώνα είναι η Χέλγκα Χάφλπαφλ.
Ο κοιτώνας βρίσκεται στα υπόγεια του κάστρου, κοντά στις κουζίνες. Ο υπεύθυνος καθηγητής του κοιτώνα είναι η Πομόνα Σπράουτ.
Από το Χάφλπαφλ έχουν περάσει επίσης οι:
Ρέιβενκλο
32px|left
Στον κοιτώνα Ράβενκλοου κατατάσσονται οι μαθητές που τους χαρακτηρίζει η ευφυΐα, η δημιουργικότητα και η σοφία. Το σύμβολο του κοιτώνα είναι ο αετός (όχι το κοράκι όπως υποδεικνύει το όνομά του, αφού raven = κοράκι) και τα χρώματά του το μπλε και το χρώμα του μπρούντζου. Το φάντασμα του κοιτώνα είναι η Γκρίζα Λαίδη. Σύμφωνα με τη Ρόουλινγκ το Ράβενκλοου αντιπροσωπεύει το στοιχείο του αέρα. Ο ιδρυτής του κοιτώνα είναι η Ροβίνα Ρέιβενκλο.
Ο κοιτώνας βρίσκεται σε έναν από τους πύργους του κάστρου. Ο υπεύθυνος καθηγητής του κοιτώνα είναι ο Φίλιους Φλίτγουικ.
Από το Ράβενκλοου έχουν περάσει επίσης οι:
Σλίδεριν
32px|left
Στον κοιτώνα Σλίθεριν κατατάσσονται οι μαθητές που είναι φιλόδοξοι, πονηροί και που θα έκαναν τα πάντα για να πετύχουν τον σκοπό τους. Το σύμβολο του κοιτώνα είναι το φίδι και τα χρώματά του το πράσινο και το ασημί. Το φάντασμα του κοιτώνα είναι ο Ματωμένος Βαρόνος. Σύμφωνα με τη Ρόουλινγκ το Σλίθεριν αντιπροσωπεύει το στοιχείο του νερού. Ο ιδρυτής του κοιτώνα είναι ο Σαλαζάρ Σλίθεριν.
Ο κοιτώνας βρίσκεται στα υπόγεια του κάστρου. Ο υπεύθυνος καθηγητής του κοιτώνα είναι ο Σέβερους Σνέιπ ενώ τα επόμενα χρόνια θα ξαναγίνει ο Οράτιος Σλάκχορν.
Από το Σλίθεριν έχουν περάσει επίσης οι:
Μαθήματα
Στα πέντε πρώτα έτη στο Χόγκουαρτς όλοι οι μαθητές διδάσκονται τα ακόλουθα βασικά μαθήματα: Ακόμα όλοι οι μαθητές παίρνουν μαθήματα πτήσης με σκουπόξυλα τα πρώτα χρόνια για να μάθουν Κουίντιτς.
Στον τρίτο χρόνο οι μαθητές πρέπει να διαλέξουν τουλάχιστον ακόμα δύο από τα ακόλουθα μαθήματα
Ιστορία
Το Χόγκουαρτς ιδρύθηκε πριν από χίλια χρόνια (οι ακριβείς ημερομηνίες είναι άγνωστες) από δύο μάγους και δύο μάγισσες: τον Γκόντρικ Γκρίφιντορ, τον Σαλαζάρ Σλίθεριν, τη Χέλγκα Χάφλπαφλ και τη Ροβένα Ράβενκλοου. Αυτοί ήταν ανάμεσα στους πιο διάσημους μάγους της εποχής. Ο καθένας διάλεγε τους μαθητές του με τα δικά του κριτήρια και τους δίδασκε προσωπικά. Ο Σλίθεριν όμως επιθυμούσε να γίνονται δεκτοί στο Χόγκουαρτς μόνο οι μαθητές οι οποίοι ήταν καθαρόαιμοι (οι γονείς τους δηλαδή ήταν και οι δύο μάγοι - όχι Μαγκλ). Αυτό τον οδήγησε σε ρήξη με τους άλλους ιδρυτές και ειδικότερα το Γκρίφιντορ, κάτι που είχε ως αποτέλεσμα τη φυγή του Σλίθεριν από το σχολείο.
Πριν όμως εγκαταλείψει το Χόγκουαρτς, ο Σλίθεριν έχτισε εν αγνοία των άλλων ιδρυτών την Κάμαρα με τα Μυστικά και έκρυψε μέσα έναν βασιλίσκο. Έκλεισε την κάμαρα με τέτοιο τρόπο ώστε να μην μπορεί κανένας να την ανοίξει εκτός μόνο από τον γνήσιο κληρονόμο του, όταν αυτός θα πήγαινε στο Χόγκουαρτς. Τότε αυτός ανοίγοντας την κάμαρα θα ελευθέρωνε τον βασιλίσκο και θα τον έθετε εναντίον όλων των μαγκλογεννημένων μαθητών του σχολείου. Ο μόνος κληρονόμος για τον οποίο είναι γνωστό ότι ανακάλυψε την κάμαρα είναι ο Βόλντεμορτ, όταν ήταν μαθητής στο Χόγκουαρτς.
Η Σχολή Χόγκουαρτς για Μαγείες και Ξόρκια στη σειρά Χάρι Πότερ της Τζ. Κ. Ρόουλινγκ, ιδρύθηκε πριν από χίλια χρόνια περίπου «από τους τέσσερις κορυφαίους μάγους της εποχής». Αυτοί ήταν ο Γκόντρικ Γκρίφιντορ, η Χέλγκα Χάφλπαφλ, η Ροβένα Ράβενκλοου και ο Σαλαζάρ Σλίθεριν. Κάθε ένας από τους ιδρυτές ονόμασε με το επίθετό του έναν από τους τέσσερις κοιτώνες του Χόγκουαρτς.
Γκόντρικ Γκρίφιντορ
Ο Γκόντρικ Γκρίφιντορ (Godric Gryffindor) εκτιμούσε τη γενναιότητα, το θάρρος, την αποφασιστικότητα και τη δύναμη της καρδιάς περισσότερο από όλες τις άλλες αρετές. Όντως, οι μαθητές που επέλεγε για τον κοιτώνα του χαρακτηρίζονταν από τις αρετές αυτές, σύμφωνα με το Καπέλο της Επιλογής.
Τα πορτρέτα παρουσιάζουν τον Γκόντρικ Γρίφιντορ ως έναν ψηλό και μυώδη άντρα, με μαλλιά που έμοιαζαν σαν χαίτη λιονταριού, σγουρά και κόκκινα. Είχε πράσινα μάτια και απεικονιζόταν συνήθως με το σπαθί του. Συχνά αναπαρίσταται με ένα δυνατό και αυστηρό βλέμμα.
Τον Ιούλιο του 2007 ο Γκρίφιντορ ήταν «Μάγος του μήνα» στην προσωπική ιστοσελίδα της Τζ. Κ. Ρόουλινγκ. Η περιγραφή του ήταν: «Ένας από τους τέσσερις διάσημους ιδρυτές της Σχολής Χόγκουαρτς για Μαγείες και Ξόρκια, ο Γκόντρικ Γκρίφιντορ ήταν ο πιο χαρισματικός μονομάχος της εποχής του, πεφωτισμένος υπερασπιστής των δικαιωμάτων των Μαγκλ και ο πρώτος ιδιοκτήτης του περίφημου Καπέλου της Επιλογής». Σύμβολο του ήταν ένα ασημένιο σπαθί το οποίο το χρησιμοποίησε ο Χάρι Πότερ για να εξοντώσει τον βασιλίσκο του Σαλαζάρ Σλίθεριν στην Κάμαρα με τα Μυστικά. Χρησιμοποιήθηκε επίσης για να καταστραφούν και τα εξής: το μενταγιόν του Σλίθεριν (το κατέστρεψε ο Ρον Ουέσλι), τη Ναγκίνι (το φίδι του Βόλντεμορτ που το σκότωσε ο Νέβιλ Λονγκμπότομ) και το δαχτυλίδι του Μαρβόλο (το κατέστρεψε ο Άλμπους Ντάμπλντορ). Και τα τρία ήταν Πεμπουσιωτές (κομμάτια της ψυχής του Βόλντεμορτ).
Το όνομα Γκόντρικ έχει Αγγλο-Σαξωνική καταγωγή, και μπορεί να έχει πολλές σημασίες, όπως «αυτός που βασιλεύει με τον Θεό» ή «αυτός που βασιλεύει δίκαια».
Χέλγκα Χάφλπαφλ
Η Χέλγκα Χάφλπαφλ δέχεται στον κοιτώνα της μόνο μάγους και μάγισσες με ψυχή που χαρακτηρίζεται από υπομονή, πίστη και δικαιοσύνη.
Τον Μάιο του 2007, η Χάφλπαφλ ήταν «Μάγισσα του Μήνα» στην προσωπική ιστοσελίδα της Τζ. Κ. Ρόουλινγκ. Η περιγραφή της ήταν: «''Ένας από τους τέσσερις διάσημους ιδρυτές της Σχολής Χόγκουαρτς για Μαγείες και Ξόρκια. Η Χάφλπαφλ ήταν ιδιαίτερα διάσημη για την ευστροφία της σε σχέση με ξόρκια τροφίμων. Πολλές συνταγές που σερβιρίστηκαν παραδοσιακά στις γιορτές του Χόγκουαρτς δημιουργήθηκαν από τη Χάφλπαφλ». Σύμβολο της ήταν ένα χρυσό κύπελλο το οποίο αργότερα χρησιμοποιήθηκε από τον Λόρδο Βόλντεμορτ σαν πεμπτουσιωτής.
Ροβίνα Ρέιβενκλο
Η Ροβίνα Ρέιβενκλο (Rowena Ravenclaw) εκτιμούσε πάνω από όλα την αγάπη για μάθηση, την οξύνοια και τη σοφία, αρετές τις οποίες αναζητούσε ανάμεσα στους μαθητές της σχολής ώστε να τους επιλέξει για τον κοιτώνα της.
Τον Αύγουστο του 2007 η Ράβενκλοου ήταν «Μάγισσα του μήνα» στην προσωπική ιστοσελίδα της Τζ. Κ. Ρόουλινγκ. Σύμφωνα με την περιγραφή που αναρτήθηκε εκεί η Ράβενκλοου έζησε κατά τον Μεσαίωνα, όπως και οι υπόλοιποι δημιουργοί του Χόγκουαρτς. Λέγεται πως πέθανε σε νεαρή σχετικά ηλικία από κάποια ερωτική απογοήτευση κι ακόμα πως ήταν η πιο λαμπρή μάγισσα της εποχής της.
Σύμφωνα με τα τραγούδια του Καπέλου της Επιλογής η Ράβενκλοου προερχόταν από κάποια στενή κοιλάδα, σαν αυτές που συναντά κανείς στη Σκωτία. Η Ράβενκλοου απέκτησε μία κόρη, την Έλενα, η οποία αποτελεί μέχρι και σήμερα το φάντασμα του κοιτώνα Ράβενκλοου, γνωστή επίσης ως Γκρίζα Κυρία (The Grey Lady).
Το σήμα της Ράβενκλοου είναι ο αετός και τα χρώματα που την αντιπροσωπεύουν το μπλε και το χάλκινο, στοιχεία που ταυτοποιούν και τον ίδιο τον κοιτώνα της. Η Ράβενκλοου είχε στην κατοχή της ένα διάδημα το οποίο προίκιζε με σοφία όποιον το φορούσε και το οποίο αργότερα χρησιμοποιήθηκε από τον Λόρδο Βόλντεμορτ ως πεμπτουσιωτής. Το διάδημα έφερε την εξής επιγραφή: "Το να'ναι κανείς σοφός είναι είναι ο πολυτιμότερος θησαυρός".
Σαλαζάρ Σλίθεριν
Ο Σάλαζαρ Σλίδεριν (Salazar Slytherin) είναι ένας από τους 4 ιδρυτές του Χόγκουαρτς (Χέλγκα Χάφλπαφλ, Σαλαζάρ Σλίθεριν, Ροβένα Ράβενκλοου, Γκόντρικ Γκρίφιντορ). Στα πρώτα χρόνια της σχολής έμειναν όλοι αγαπημένοι καθώς καταπιάστηκαν με την εκπαίδευση. Όταν όμως ο Σλίθεριν ήλθε σε ρήξη με τον Γκρίφιντορ πήρε την απόφαση να φύγει από το σχολείο. Ένας μύθος λέει ότι έκτισε μια μυστική αίθουσα την "Κάμαρα με τα μυστικά" στην οποία και έκρυψε ένα τέρας, ένα βασιλίσκο και πως μόνο ο γνήσιος κληρονόμος του θα μπορούσε να ξεσφραγίσει τον τρόμο που κρύβει μέσα της. Η κάμαρα άνοιξε 2 φορές μέσα σε 50 χρόνια(1992-1993, 1942-1943). Ο Σάλαζαρ Σλίδεριν ήταν επίσης ερπετόφωνος.
Κουκουβαγιώνας
Ο Κουκουβαγιώνας είναι το μέρος που μένουν οι κουκουβάγιες των μαθητών του σχολείου. Όταν κάποιος μαθητής θέλει να γράψει ένα γράμμα στο σπίτι του, πάει στον κουκουβαγιώνα, το δένει στο πόδι της κουκουβάγιας και τη στέλνει στο επιθυμητό πρόσωπο. Οι μαθητές που δεν έχουν κουκουβάγια μπορούν να δανείζονται τις κοινόχρηστες κουκουβάγιες της σχολής ή τις κουκουβάγιες των φίλων τους.
Το δωμάτιο που πηγαινοέρχεται
Γνωστό και ως το δωμάτιο των ευχών, είναι ένα δωμάτιο στον έβδομο όροφο της σχολής το οποίο εμφανίζεται σε αυτόν που έχει πραγματικά την ανάγκη του ή θέλει να κρύψει κάτι. Το γνωρίζουν ο Άντον Χέρτ, η Σίβυλλα Τρελόνι, οι Σ.Ν., ο Ντόμπι, ο Άλμπους Ντάμπλντορ και ο Ντράκο Μαλφόι.
Χόγκσμιντ
Το Χόγκσμιντ είναι ένα φανταστικό χωριό μάγων το οποίο περιγράφεται στη σειρά βιβλίων του Χάρι Πότερ της συγγραφέως Τζ. Κ. Ρόουλινγκ. Βρίσκεται κοντά στο Χόγκουαρτς. Το Χόγκουαρτς Εξπρές σταματά στο χωριό αυτό. Είναι το μοναδικό χωριό ή πόλη στη Μεγάλη Βρετανία στο οποίο κατοικούν μόνο μάγοι.
Δίπλα από το Χόγκουαρτς, το Χόγκσμιντ είναι το μόνο χωριό δίχως Μαγκλς στη Βρετανία, και ο βορειότερος σταθμός του Χόγκουαρτς Εξπρές από το Λονδίνο. Ιδρύθηκε από τον Hengist, που έπληττε από την παρουσία των Μαγκλ, τον ίδιο καιρό που κτίστηκε το Χόγκουαρτς. Οι μαθητές της σχολής που είναι στο 3ο έτος και άνω, μπορούν να επισκέπτονται το χωριό και τα διάφορα μαγαζιά του σε ορισμένα Σαββατοκύριακα και με άδεια γονέα ή κηδεμόνα.
Ένα αξέχαστο χαρακτηριστικό του Χόγκσμιντ είναι η καλύβα που ουρλιάζει, το πιο στοιχειωμένο κτίριο στη Βρετανία. Στην Καλύβα που ουρλιάζει κατοικούσε για μικρά χρονικά διαστήματα ο Ρέμους Τ. Λούπιν κατά τη διάρκεια των μεταμορφώσεων του ως λυκάνθρωπος. Η καλύβα ονομάστηκε "η καλύβα που ουρλιάζει" λόγω των ουρλιαχτών του.
Γκόντρικς Χόλλοου
Μία από τις κυριότερες γειτονιές κατοικημένη αποκλειστικά από μάγους, το Γκόντρικς Χόλοου είναι η γενέτειρα του Χάρι Πότερ και επίσης εκεί βρίσκεται και η τελευταία κατοικία των γονιών του, Τζέιμς και Λίλι Πότερ. Στο Γκόντρικς Χόλοου μετακόμισε και ο ίδιος ο Ντάμπλντορ μετά τη φυλάκιση του πατέρα του στο Αζκαμπάν με την κατηγορία για επίθεση σε Μαγκλ. Εκεί πέθανε η μικρή του αδερφή Αριάνα και η μητέρα του Κέντρα καθώς και η σπουδαία ιστορικός της Μαγείας Μπατίλντα Μπάγκσοτ. Ο Ιγνάτιος Πέβερελ, γνωστός και ως ο μικρότερος αδελφός από την ιστορία των Κλήρων του Θανάτου, μακρινός πρόγονος του Χάρι, είναι επίσης θαμμένος εκεί. Τέλος, εκεί γεννήθηκε και ένας από τους μεγαλύτερους μάγους του Μεσαίωνα και ένας από τους 4 ιδρυτές του Χόγκουαρτς, ο Γκόντρικ Γκρίφιντορ.
Διαγώνιος Αλέα
Η Διαγώνιος Αλέα είναι η κύρια αγορά - δρόμος για τους μάγους στο Λονδίνο. Η είσοδος της βρίσκεται στην πίσω αυλή του καφέ-μπαρ «Το Ραγισμένο Τσουκάλι», όπως επίσης και η είσοδος της Αδιεξόδου Αλέας. Στη Διαγώνιο Αλέα υπάρχει ένας μεγάλος αριθμός μαγαζιών ειδικά για μάγους, συμπεριλαμβανομένου ενός φαρμακείου, του κουκουβαγικού εμπορίου, το παγωτατζίδικο του Φλοριάν Φορτέσκιου, το βιβλιοπωλείο Φλόρις και Μπλοτς, τη μαγική τράπεζα Γκρίνγκοτς, το μαγαζί της μαντάμ Μάλκιν για μανδύες για όλες τις περιστάσεις, το μαγικό θηριοτροφείο, το μαγαζί του κατασκευαστή ραβδιών Ολιβάντερ (από το 382 π.Χ.), και το κατάστημα «Ποιοτικός εξοπλισμός για κουίντιτς». Οι έμποροι της Διαγώνιος Αλέας είναι καλά προετοιμασμένοι για την ετήσια κοσμοσυρροή από τους μαθητές που θέλουν να αγοράσουν τον εξοπλισμό τους για την καινούρια σχολική χρονιά στο Χόγκουαρτς.
Βρίσκεται πίσω από το καφέ-μπαρ «Το Ραγισμένο Τσουκάλι», ανοικτή στον ουρανό, αλλά είτε με τον ένα είτε με τον άλλο τρόπο είναι αόρατη στους Μαγκλ. Η Διαγώνιος Αλέα είναι ένας παλιομοδίτικος δρόμος με αλλόκοτα κτίρια που φιλοξενούν παραδοσιακά μαγαζιά εξυπηρετώντας έτσι την επικοινωνία των μάγων. Ένα μαγαζί, το Φλόρις και Μπλοτς, είναι τόσο υπερφορτωμένα με βιβλία με ξόρκια που οι ιδιοκτήτες χρησιμοποιούν μαγεία ώστε να μην πέσουν κάτω. Υπάρχουν πολλά περισσότερα μαγαζιά από όσα ονομάζονται: για παράδειγμα, την πρώτη φορά που μπήκε στη διαγώνιο Αλέα,στο βιβλίο ο Χάρι Πότερ και η φιλοσοφική λίθος, ο Χάρι είδε ένα κατάστημα που πουλούσε χύτρες. Το μαγαζί δεν ονομάστηκε ποτέ, όμως ο Χάρι αγόρασε τη χύτρα του εκεί. Επιπλέον, το μαγαζί που αγόρασε ο Χάρι το τηλεσκόπιό του είναι ανώνυμο.
Η Διαγώνιος Αλέα είναι το μέρος για κάποιον που θέλει να πουλήσει σε πληθυσμό μάγων. Σε μια δευτερεύουσα ανάλυση, το Χόγκσμιντ (Hogsmeade) μαζί με τη σχολή Χόγκουαρτς (Hogwarts) σε κοντινή απόσταση, αποτελούν το κέντρο εμπορίου, αλλά είναι και ένα σημάδι ότι έχεις φτάσει ως μικροπωλητής, αν έχεις εμπόρευμα μπροστά στη Διαγώνιο Αλέα. Έτσι είναι ένα σημάδι σπουδαίων γεγονότων ότι οι δίδυμοι Ουέσλι (Weasley), εγκατέλειψαν το σχολείο στη μέση του 7ου χρόνου, προτιμώντας να ανοίξουν άμεσα ένα κατάστημα στη Διαγώνιο Αλέα. Ο μάγος Ουέσλι αναφέρει παρεπιπτόντως στον Χάρι Πότερ, στο βιβλίο «Ο Χάρι Πότερ και το Τάγμα του Φοίνικα», κάποιες λεπτομέρειες κατά τη διάρκεια του επόμενου έτους.
Αδιέξοδος Αλέα
Εμφανίζεται πρώτη φορά στον Χάρι Πότερ και η κάμαρα με τα μυστικά και για δεύτερη φορά στο έκτο βιβλίο, ο Χάρι Πότερ και ο Ημίαιμος Πρίγκιψ. Την πρώτη φορά εκεί ο Χάρι πέφτει κατά λάθος από το τζάκι των Ουέσλι. Από το τζάκι στο οποίο έχει βγει συναντάει τον Ντράκο και τον Λούσιους Μαλφόι οι οποίοι δεν τον έχουν δει. Στη συνέχεια ο Χάρι βγαίνει από το μαγαζί για να βρει καμία έξοδο και βρίσκει τον Χάγκριντ. Τη δεύτερη φορά ο Χάρι με τον Ρον και την Ερμιόνη ακολουθούν τον Ντράκο Μαλφόι στην Αδιέξοδο Αλέα που έχει μια ύποπτη συνάντησή με τον ιδιοκτήτη ενός μαγαζιού σκοτεινών αντικειμένων.
Εξωτερικοί συνδέσμοι
Κατηγορία:Σύμπαν του Χάρι Πότερ Χαρι Ποτερ
Μπράιαν Κεμπ
Ο Μπράιαν Πόρτερ Κεμπ (αγγλικά: Brian Porter Kemp, 2 Νοεμβρίου 1963), είναι Αμερικανός πολιτικός και επιχειρηματίας, που υπηρετεί ως 83ος Κυβερνήτης της Τζόρτζια από τον Ιανουάριο του 2019. Είναι μέλος του Ρεπουμπλικανικού Κόμματος.
Προηγουμένως, έχει υπηρετήσει και ως 27ος Υπουργός Εσωτερικών της Τζόρτζια από το 2010 έως το 2018, καθώς και ως Μέλος της Γερουσίας της Τζόρτζια για την 46η περιφέρεια από το 2003 έως το 2007.
Βιογραφία
Ο Μπράιαν Κεμπ, γεννήθηκε τον Νοέμβριο του 1963, στο Άθενς της Τζόρτζια των Ηνωμένων Πολιτειών. Αφού μεγάλωσε και φοίτησε στο Άθενς, σπούδασε αγροτική οικονομία στο Πανεπιστήμιο της Τζόρτζια, απ'όπου έλαβε πτυχίο το 1987.
Πριν εισέλθει στην πολιτική, ήταν εργολάβος κατασκευών και οικιών.
Πολιτική
Από το 2003 έως το 2007, υπηρέτησε ως πολιτειακός Γερουσιαστής για την 46η περιφέρεια της Γερουσίας της Τζόρτζια.
Κυβερνήτης της Τζόρτζια
Αφου στις Κυβερνητικές εκλογές του 2018 στην Τζόρτζια, ο Μπράιαν Κεμπ, κατάφερε να επικρατήσει με μικρή πλειοψηφία (50,2%) έναντι 48,8% της Δημοκρατικής αντίπαλου του, Στέισι Έιμπραμς, ορκίστηκε στην Ατλάντα, στις 14 Ιανουαρίου του 2019, ως 83ος Κυβερνήτης της πολιτείας της Τζόρτζια.
Ισπανικά κέρματα ευρώ
Το ευρώ (EUR ή €) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Ισπανία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.
Τα ισπανικά κέρματα ευρώ χαρακτηρίζονται από τρία διαφορετικά σχέδια, ένα για κάθε μία από τις τρεις σειρές κερμάτων. Η μικρότερη σειρά που περιλαμβάνει τα κέρματα των 1, 2 και 5 λεπτών σχεδιάστηκε από τον Garcilaso Rollán, η μεσαία σειρά των 10, 20 και 50 λεπτών σχεδιάστηκε από τον Begoña Castellanos και τα δύο μεγαλύτερα νομίσματα, που ανήκουν στην ανώτερη σειρά, αναπαριστούν το πορτραίτο του Βασιλιά Χουάν Κάρλος Α΄ της Ισπανίας και δημιουργήθηκαν από τον Luis José Diaz. Όλα τα σχέδια φέρουν τα 12 αστέρια της Ευρωπαϊκής Ένωσης και το έτος κοπής.
2010-
To 2010 η Ισπανία τροποποίησε τα σχέδια ώστε να συμφωνούν με το νέο κανονισμό της Ευρωπαϊκής Επιτροπής, σύμφωνα με την οποία η στρεφάνη των αστεριών πρέπει να είναι ελεύθερη:
Αναμνηστικά κέρματα ευρώ
Η Ισπανία εξέδωσε μέχρι σήμερα δύο αναμνηστικά κέρματα των δύο ευρώ.
Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.
Εξωτερικοί σύνδεσμοι
Κατηγορία:Κέρματα ευρώ ανά χώρα έκδοσης Κέρματα ευρώ
Νικόλαος Ορσίνι
Ο Νικόλαος Ορσίνι (Nicola Orsini, 1295 - 1323) ήταν Κόμης Παλατινός της Κεφαλληνίας και της Ζακύνθου 1317 – 1323 και Δεσπότης της Ηπείρου 1318 – 1323.
Καταγωγή
Πατέρας του ήταν ο Ιωάννης Α΄ Ορσίνι, Παλατινός Κόμης Κεφαλληνίας και Ζακύνθου. Μητέρα του η Μαρία Αγγελίνα, κόρη του Νικηφόρου Α' Καμνηνού Δούκα Αγγέλου, Δεσπότη της Ηπείρου.
Κόμης Κεφαλληνίας και Ζακύνθου
Ο Νικόλαος Ορσίνι ανέλαβε την Παλατινή Κομητεία της Κεφαλληνίας και Ζακύνθου μετά το θάνατο του πατέρα του Ιωάννη Α’ Ορσίνι το 1317, αναγνωρίζοντας την επικυριαρχία του βασιλιά της Νάπολης, Καρόλου Β’ των Καπετιδών-Ανζού. Το ενδιαφέρον του όμως στράφηκε γρήγορα στο Δεσποτάτο της Ηπείρου όπου Δεσπότης ήταν ο θείος του Θωμάς Α' Κομνηνός Δούκας Άγγελος.
Δεσπότης Ηπείρου
Ο Δεσπότης της Ηπείρου Θωμάς Α' Κομνηνός Δούκας Άγγελος είχε αρνηθεί να επιτρέψει στην αδελφή του Μαρία, να συμμετέχει στην διανομή της πατρικής τους περιουσίας. Η Μαρία ήταν μητέρα του Νικολάου Β' Ορσίνι. Για τον λόγο αυτό, το 1318 ο Νικόλαος, αφού ανέθεσε την διοίκηση της κομητείας του στον αδελφό του Ιωάννη Β’ Ορσίνι, μετέβη στην Ήπειρο για να λύσει τις κληρονομικές διαφορές πού προέκυψαν με τον Θείο του. Μη βρίσκοντας όμως λύση, ο Νικόλαος σκοτώνει τον θείο του Θωμά Α’, τελευταίο απόγονο των Αγγέλων δεσποτών της Ηπείρου, που κυβέρνησαν την Ήπειρο για 114 χρόνια. Οι πράξεις όμως αυτές του Νικολάου εξόργησαν τους Βυζαντινούς, τους Σέρβους και τους Ανδεγαυούς. Όλοι τον θεωρούσαν παράνομο σφετεριστή των κτήσεων του Θωμά Α' και έσπευσαν να αρπάξουν τα εδάφη που αυτός όριζε. Πρώτα τα στρατεύματα του Ανδρονίκου Β' κατέλαβαν τον Αυλώνα και τα Ιωάννινα, όπου οι κάτοικοι προτιμούσαν τον αυτοκράτορα από τον Ιταλό δυνάστη.
Το Δεσποτάτο της Ηπείρου διαμελίζεται. Το βόρειο τμήμα γύρω από τα Ιωάννινα κατακτάται από τους Βυζαντινούς ενώ το νότιο και μεγαλύτερο, με πρωτεύουσα την Άρτα  περιέρχεται στην κυριότητα του Νικολάου. Επιδιώκοντας να στερεώσει την εξουσία του και να αποκτήσει φιλικότερες σχέσεις με τον Ελληνικό πληθυσμό, παντρεύτηκε τη θεία του, Άννα Παλαιολογίνα, χήρα του Θωμά Α΄, δήλωσε υποτέλεια στον παππού της αυτοκράτορα του Βυζαντίου Ανδρόνικο Β' και έλαβε τον τίτλο του δεσπότη της Ηπείρου, αποκαλώντας τον εαυτό του “Παλατινός κόμης, έλέω Θεού Δεσπότης τής Ρωμανίας".
Μιχαήλ Χατζηκωνσταντής
Ο Μιχαήλ Χατζηκωνσταντής (26 Νοεμβρίου 1906 - 29 Δεκεμβρίου 1940) ήταν αξιωματικός του πολεμικού ναυτικού.
Νικόλαος Ορσίνι
Εξωτερικές πιέσεις
Ο νέος βασιλιάς της Νάπολης, υιός του Καρόλου Β', ο Ροβέρτος, ζήτησε αμέσως υποτέλεια και όρκο πίστης από τον Νικόλαο, ο οποίος όμως αρνήθηκε και θέλοντας να κολακέψει τους Ηπειρώτες ασπάζεται το Ορθόδοξο Δόγμα και υιοθετεί την Ελληνική γλώσσα την οποία και χρησημοποιεί για την χάραξη της σφραγίδας του. Τον Φεβρουάριο του 1319 ο Ανδρόνικος Β' εξέδοσε χρυσόβουλλο που εξασφάλιζε τα δικαιώματα των κατοίκων των Ιωαννίνων, η δε εκκλησία τους που προηγουμένως υπαγόταν στην υπό των Φράγκων κατεχόμενη Ναύπακτο, αναγορέυτηκε μητρόπολις και της επεστράφηκαν τα κτήματά της που είχαν δημευθή από τους προηγούμενους δυνάστες. Την ίδια χρονιά ο ηγεμώνας της Σερβίας Ούρος κατέλαβε το Δυρράχιον και ετοιμαζόταν να κυριεύσει όλη την Αλβανία. Ο δε Φίλιππος του Τάραντα, ο οποίος είχε παντρευτεί την αδελφή του Θωμά Α' την Θάμαρ και είχε λάβει την υπόσχεση από τον πεθερό του Νικηφόρο Α' να τον διαδεχθεί στην Ήπειρο, βλέποντας ότι οι κτήσεις του στο Δεσποτάτο απειλούνταν, ωχύρωσε μεν την Ναυπακτο και την Κέρκυρα, επεδίωξε δε την συμμαχία του βασιλέως της Ουγγαρίας Καρόλου Μαρτέλλου και του μπάνου της Βοσνίας Μλάδιν, κατά των Σέρβων και των Βυζαντινών. Στην συνέχεια ζήτησε από τον Νικόλαο να δώσει όρκο υποτελείας τον αδελφόν του Ιωάννη, αλλά ο Νικόλαος το αρνήθηκε.
Μιχαήλ Χατζηκωνσταντής
Γεννήθηκε στον Πειραιά και ήταν γιος του Αντωνίου Χατζηκωνσταντή και της Ειρήνης Καλοκαιρινού. Ήταν ανηψιός του ναυάρχου Αλέξανδρου Χατζηκυριάκου και αδερφός του Χρήστου Χατζηκωνσταντή, ναυάρχου του πολεμικού ναυτικού. Λόγω οικογενειακής παράδοσης κατατάχθηκε το 1921 στο πολεμικό ναυτικό και μετά την αποφοίτησή του από την σχολή ναυτικών δοκίμων ορκίστηκε αξιωματικός στις 16 Ιανουαρίου του 1926. Στη σχολή ήταν συμμαθητής με τον κυβερνήτη του θρυλικού υποβρυχίου «Παπανικολής» Μιλτιάδη Ιατρίδη.
Νικόλαος Ορσίνι
Αλλαγή πολιτικής
Μετά τον θάνατο της συζύγου του Άννας το 1320, κρίνοντας ότι η φιλία του προς τους Βενετούς θα ήταν προτιμότερη από αυτή των ανίσχυρων Παλαιολόγων, έδωσε όρκο υποτελείας στους Βενετούς, λαμβάνοντας ταυτόχρονα βοήθεια για να καταλάβει και την υπόλοιπη Ήπειρο. Οι προνοητικοί Βενετοί όμως για να μη διακινδυνεύσουν τα εμπορικά τους συμφέροντα με το Βυζάντιο απλά του υπενθύμισαν ότι δεν προσέφερε κάτι το καινούργιο η πρότασή του, έπειδή ό πρόγονος του Μάϊος Ορσίνι ήδη είχε αναγνωρίσει τήν βενετικήν κυριαρχία στα νησιά Κεφαλληνία, Ζάκυνθο και Ιθάκη (Val di Compare)πριν από ένα αιώνα και πλέον. Ο Ιωάννης όμως δεν πτοήθηκε αλλά επωφελούμενος από την διαμάχη του Ανδρόνικου Β' με τον εγγονό του Ανδρόνικο Γ' στην Κωνσταντινούπολη, εκστράτευσε και πολιόρκησε τα Ιωάννινα.
Μιχαήλ Χατζηκωνσταντής
Το 1928 έλαβε τον βαθμό του ανθυποπλοιάρχου και το 1929 εισήλθε στη σχολή υποβρυχίων. Το 1934 προήχθη σε υποπλοίαρχο και το 1938 σε πλωτάρχη. Υπηρέτησε σε διάφορα υποβρύχια όπως τα Κατσώνης II, Νηρεύς I, Γλαύκoς II, Τρίτωνας και Πρωτεύς. Στο τελευταία υπηρέτησε τα περισσότερα χρόνια. Ο Β΄ Παγκόσμιος πόλεμος τον βρήκε κυβερνήτη στον Πρωτέα, ένα υποβρύχιο του 1929. Στις 29 Δεκεμβρίου του 1940 βυθίστηκε από ιταλικά πολεμικά πλοία αύτανδρο στην περιοχή του Αυλώνα.
Νικόλαος Ορσίνι
Θάνατος
Ο αδελφός του όμως Ιωάννης Β’ Ορσίνι, θέλοντας να σφετεριστεί την Κομητεία Κεφαλληνίας και Ζακύνθου, και αφού έμαθε ότι οι Ιωαννίτες αντιμετώπιζαν εχθρικά τον Νικόλαο, συνεννοήθηκε με αυτούς και σκότωσε τον αδελφό του με τα ίδια του τα χέρια το 1323.
Μιχαήλ Χατζηκωνσταντής
Στις 19 Ιανουαρίου του 1941 του δόθηκε τιμητικά ο βαθμός του αντιπλοιάρχου, επ'ανδραγαθίαν.
Νικόλαος Ορσίνι
Οικογένεια
Ο Νικόλαος Ορσίνι ήταν σύζυγος της Άννας Παλαιολογίνας, κόρης του Μιχαήλ Θ΄ Αυτοκράτορα των Ρωμαίων. Δεν έκαναν τέκνα.
Μιχαήλ Χατζηκωνσταντής
Χ Χατζηκωνσταντής Μιχαήλ
Βενέδικτος Ιεροσολύμων
Ο Βενέδικτος (κατά κόσμον Βασίλειος Παπαδόπουλος, 1892 - 10 Δεκεμβρίου 1980) ήταν Πατριάρχης Ιεροσολύμων κατά τα έτη 1957-1980, Μικρασιάτης στην καταγωγή.